Diari Oficial de la Generalitat Valenciana


Sumari del DOGV 7065, del 11-07-2013 (2013/6863)

RESOLUCIÓ de 12 de juny de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa registrar i publicar l'Acord de la comissió negociadora del conveni col·lectiu per a les empreses que tinguen adjudicada per mitjà de contracte amb alguna administració pública la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat pública a la Comunitat Valenciana, sobre l'establiment d'un pla de jubilació parcial (Codi 62035052045826).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6863


Data del document
:   12-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 12 de juny de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa registrar i publicar l'Acord de la comissió negociadora del conveni col·lectiu per a les empreses que tinguen adjudicada per mitjà de contracte amb alguna administració pública la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat pública a la Comunitat Valenciana, sobre l'establiment d'un pla de jubilació parcial (Codi 64880062036910). [2013/6863]  
  
Vista l'acta de l'Acord subscrit per la comissió negociadora del conveni col·lectiu per a les empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat pública a la Comunitat Valenciana, sobre l'establiment d'un pla de jubilació parcial amb vigència fins al 31 de desembre de 2018, que queda incorporat al text del vigent conveni col·lectiu i al dels successius convenis, integrada esta comissió, de part empresarial, per representants d'AERTE, i de part dels treballadors, pels sindicats DTA-VQ.BR-WB i FSP-UGT-PV, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/1982, de 29 de desembre, resol:  
  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora i depòsit del text de l'acord.  
  
Segon  
Disposar la seua publicació en el Diari Oficial de la Comunitat Valenciana.  
  
València, 12 de juny de 2013.- El subdirector general de Relacions Laborals: Reyes Maximiliano Coronado Coronado.  
  
  
Acta de l'Acord de la comissió negociadora del conveni col·lectiu laboral per a les empreses que tinguen adjudicada, per mitjà d'un contracte amb alguna administració publica, la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat publica, a la Comunitat Valenciana, sobre establiment d'un pla de jubilació parcial, amb vigència fins al 31 de desembre de 2018  
  
A València, a les 11.00 hores del dia 25 de març de 2013, es reunix als locals d'AERTE, degudament convocada, la comissió negociadora del conveni col·lectiu, composta:  
  
Per la patronal AERTE:  
Reyes Arroyo Serrano  
Lucia Paricio Alandi  
Soledad Alonso Ara  
Ana María García Rubio  
Dolores Messeguer Chanzá  
María José Mira Veintimilla  
Francisco Monterde Hernández  
José María del Toro Fernández  
José Ramón Sabater Llácer  
Marcos Turró Ribalta  
  
Pels sindicats:  
  
FSS - CC.OO-PV  
M.ª Concepción Malonda Carbonell  
Rosa M.ª García Martínez  
Juana Martínez Leiva  
Angela Moreno López  
Alfonso Valero Tarancón.  
Ana Aznar Hernández   
  
FSP - UGT-PV  
María Marín Blasco  
Rosa Luz Plaza Álvarez  
Silvia López Álvarez  
Mariano Oliver Barnes  
  
Les parts es reconeixen mútuament la capacitat necessària per a reunir-se a fi de formalitzar este acord en matèria de jubilació parcial (annex), que quedarà incorporat al text del conveni col·lectiu vigent i al dels convenis successius i que expirarà el dia 1 de gener de 2019.  
  
Este acord serà degudament registrat davant de l'organisme corresponent, als efectes legals oportuns, per al a qual cosa queda facultat Francisco Monterde Hernández.  
I perquè així conste, firmen esta acta al lloc i en la data indicats més amunt.  
  
Per la part social Per la part empresarial  
  
  
Acta de l'Acord sobre el pla de jubilació parcial del conveni col·lectiu laboral per a les empreses que tinguen adjudicada, per mitjà d'un contracte amb alguna administració publica, la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat publica, a la Comunitat Valenciana. DOCV 6961, de 8 de febrer de 2013 (Codi 40105744173096)  
  
  
A València, a les 10.30 hores del dia 22 de març de 2013, als locals d'AERTE, reunides, d'una part, la representació empresarial Associació Empresarial de Residències i Servicis a Persones Dependents de la Comunitat Valenciana (AERTE), i de l'altra, les representacions socials Federació de Servicis Públics de la Unió General de Treballadors del País Valencià (FSP-UGT-PV) i Federació de Sanitat i Sectors Sociosanitaris de Comissions Obreres del País Valencià (APQ-NH.SA-QH), amb motiu d'acordar un pla de jubilació parcial, hi assistixen  
  
  
Per la patronal AERTE:  
Lucia Paricio Alandi  
Soledad Alonso Ara  
Ana María García Rubio  
Dolores Messeguer Chanzá  
María José Mira Veintimilla  
Francisco Monterde Hernández  
José María del Toro Fernández  
José Ramón Sabater Llácer  
Marcos Turró Ribalta  
  
Pels sindicats:  
  
OOZ-UF.OA-ZX  
M. Concepción Malonda Carbonell  
Rosa M. García Martínez  
Juana Martínez Leiva  
Angela Moreno López  
Alfonso Valero Tarancón.  
Ana Aznar Hernández   
  
  
FSP-UGT-PV  
María Marín Blasco  
Rosa Luz Plaza Álvarez  
Silvia López Álvarez  
Mariano Oliver Barnes  
  
Reconeixent-se plena i recíproca capacitat, en la condició que cada una d'elles posseïx, amb este fi  
  
Manifesten  
I. Que la Llei 27/2011, d'1 d'agost, sobre actualització, adequació i modernització del sistema de Seguretat Social, així com el Reial Decret Llei 5/2013, de 15 de març, de mesures per a afavorir la continuïtat de la vida laboral dels treballadors de major edat i promoure l'envelliment actiu, establixen les condicions d'accés a la situació de la jubilació parcial.  
  
II. Que, amb l'objecte d'aconseguir una major estabilitat en l'ocupació i, al seu torn, possibilitar una canvi generacional en la plantilla de les empreses, els interlocutors socials, després d'analitzar diferents propostes plantejades, i sobre la base del que establixen l'article 8 i la disposició final quinta del Reial Decret Llei 5/2013, de 15 de març, que establix l'excepcionalitat de mantindre les condicions en vigor anteriors a l'entrada en vigor d'este reial decret llei als plans de jubilació parcial arreplegats en convenis col·lectius subscrits abans de l'1 d'abril de 2013, tant per la part empresarial com per la part social, han acordat un pla de jubilació parcial en el sector.  
  
III. Per tot això, i en virtut de les consideracions anteriors, i d'acord amb el que establixen els articles 82 i següents de l'Estatut dels Treballadors, els articles 1254 i següents del Codi Civil, i article 8 del Reial Decret Llei 5/2013, de 15 de març, ambdós parts  
  
Acorden  
  
Primer. Este pla de jubilació parcial s'establix per a regular la forma i les condicions d'accés a la jubilació parcial d'acord amb l'article 166 del Reial Decret Legislatiu 1/1994, de 20 de juny, pel qual s'aprova el Text Refós de la Llei General de la Seguretat Social, i amb l'article 12.7 Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors.   
  
  
Segon. L'àmbit d'aplicació d'este acord s'entén referit als treballadors arreplegats en l'àmbit funcional, territorial i personal del conveni (articles 1, 2 i 3), sempre que estos treballadors reunisquen els requisits establits per la llei per a accedir a la jubilació parcial a la data de la seua sol·licitud a l'empresa, i que arriben a l'edat de 61 anys abans de l'1 de gener de 2019.  
  
Tercer. Este pla de jubilació parcial serà aplicable per als treballadors nascuts fins al 31 de desembre de 1957 i vigirà, com a màxim, fins al 31 de desembre de 2018, llevat que les parts n'acorden, abans d'eixa data, la terminació o que siga substituït per un altre de distint.  
  
En cas que es produïsca una modificació en les disposicions legals que regulen la jubilació parcial i que afecte esta de manera substancial, les parts estaran obligades a tornar a revisar l'acord en el termini de dos mesos a partir de la publicació oficial de la norma que modifique el règim legal de la jubilació parcial.  
  
Quart. Les empreses del sector es comprometen a facilitar la jubilació parcial que siga sol·licitada pels treballadors, d'acord amb les condicions establides en les següents estipulacions, sempre que es complisquen les condicions establides en els punts anteriors d'este pla de jubilació parcial, així com les que establisca la legislació vigent en el moment de la sol·licitud de la jubilació parcial.  
A este efecte, el treballador haurà d'acreditar que reunix, en el moment de la sol·licitud, les condicions exigides per a l'accés a la jubilació parcial i que de les dades que es troben en l'Institut Nacional de la Seguretat Social no es desprén cap impediment perquè es reconega al treballador interessat la percepció de la pensió de jubilació parcial corresponent.  
En cas que l'empresa accedisca a la jubilació parcial sol·licitada pel treballador i que haja formulat la necessària petició oficial a l'Institut Nacional de la Seguretat Social, si aquella és denegada per l'organisme esmentat, el treballador haurà de tornar a la seua anterior relació laboral en el moment en què es dicte la sentència judicial ferma que desestime el seu dret a la jubilació.   
  
Quint. En tot cas, serà facultat de l'empresa l'establiment del percentatge de reducció de la jornada en atenció a les seues facultats organitzatives i a les seues necessitats productives, que es fixarà, en tot cas, entre un mínim d'un 25 per cent i un màxim del 75 per cent de la jornada.  
En cas que l'empresa decidisca que el treballador rellevista siga contractat a jornada completa per mitjà d'un contracte de duració indefinida en els termes de l'article 12.7 de l'ET, la jubilació parcial podrà arribar fins un màxim del 85 per cent, i el treballador quedarà vinculat a l'empresa per mitjà del 15 per cent de jornada restant.  
  
Sext. Serà decisió de l'empresa la distribució diària, o acumulada en qualsevol període de l'any, del temps de prestació del servici a temps parcial. Igualment, la prestació de servicis durant la jubilació parcial podrà realitzar-se segons decidisca l'empresa i en funció de les seues facultats organitzatives i necessitats productives.  
  
Sèptim. Necessàriament s'haurà d'instrumentar un contracte de treball en el model oficial que en cada cas s'establisca per a la formalització de la relació laboral del jubilat parcial a partir de la data de la jubilació parcial, el qual substituirà a tots els efectes el precedent contracte que tinga amb l'empresa, i es mantindrà la resta de drets que tinga en proporció al temps efectiu de prestació de servicis durant el període de jubilació parcial.  
El contracte de treball a temps parcial subscrit amb el treballador tindrà una duració igual a la que, en el moment de la subscripció, li reste a aquell per a arribar a l'edat ordinària de jubilació.  
  
Octau. Les condicions econòmiques i laborals en que es formalitzarà el contracte de jubilació parcial seran les mateixes en què va prestar els seus servicis el sol·licitant, en proporció al temps efectiu de prestació de servicis.  
No obstant això, en qualsevol moment, el treballador sol·licitant i l'empresa podran arribar a acords individuals que modifiquen l'anterior regla general, sempre que no siguen contraris a la legislació vigent i al conveni col·lectiu d'aplicació.  
  
Nové. Les parts deleguen en les empreses del sector perquè comuniquen a l'INSS la relació de persones a les quals afecta el pla de jubilació parcial (annex I).  
  
Deu. En compliment del que disposa el citat Reial Decret Llei 5/2013, es comunicarà este acord a la Delegació Provincial de l'Institut Nacional de la Seguretat Social abans del pròxim 15 d'abril, per a la qual cosa es faculta Francisco Monterde Hernández.  
  
  
Sense més assumptes per tractar, finalitza la reunió i firmen els presents, en prova de conformitat, este acord, a la ciutat i en la data indicats més amunt.  
  
  
  
ANNEX I  
Llista de treballadors/treballadores de l'empresa ... incorporats/incorporades al pla de jubilació parcial del conveni col·lectiu  
  
Treballador/treballadora DNI Núm. afiliació SS Data de naixement